pythainlp/thaigov-v2-corpus-22032023 huggingface dataset:
วันอังคารที่ 20 ธันวาคม 2565
พม. Kick off “โครงการซ่อม เสริม สร้าง บ้านที่ปลอดภัยสำหรับเด็ก” มอบบ้านหลังแรกเป็นของขวัญปีใหม่ 2566
พม. Kick off “โครงการซ่อม เสริม สร้าง บ้านที่ปลอดภัยสำหรับเด็ก” มอบบ้านหลังแรกเป็นของขวัญปีใหม่ 2566
วันนี้ (20 ธ.ค. 65) เวลา 09.00 น. พลเอก ประยุทธ์ จันทร์โอชา นายกรัฐมนตรี มอบของขวัญปีใหม่ "บ้านที่ปลอดภัยสำหรับเด็ก" หลังแรกจากโครงการ “ซ่อม เสริม สร้างสังคมไทยที่ปลอดภัยสำหรับเด็ก” ให้กับครอบครัวเด็กเปราะบาง โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) แนะนำโครงการ พร้อมทั้งรับชมการบรรเลงดนตรีสากล "แซกโซโฟน" ของเด็กและเยาวชนในความดูแลของมูลนิธิบ้านพระพร ทั้งนี้ มีคณะรัฐมนตรีและคณะผู้บริหารกระทรวง พม. เข้าร่วม ณ ตึกสันติไมตรี ทำเนียบรัฐบาล
นายจุติ กล่าวว่า รัฐบาลได้ให้ความสำคัญในการแก้ไขปัญหาความยากจนและลดความเหลื่อมล้ำในสังคม โดยไม่ทิ้งใครไว้ข้างหลัง ด้วยการสร้างโอกาสการเข้าถึงบริการและสิทธิสวัสดิการสังคมของรัฐ โดยเฉพาะประชาชนกลุ่มเปราะบางตั้งแต่เด็ก ผู้สูงอายุ คนพิการ และผู้ด้อยโอกาส ที่จำเป็นต้องได้รับการช่วยเหลือดูแลอย่างใกล้ชิด เพื่อยกระดับคุณภาพชีวิตที่ดีอย่างมั่นคงในทุกมิติ รวมถึงความมั่นคงในที่อยู่อาศัย ทั้งนี้ กระทรวงการพัฒนาสังคมและความมั่นคงของมนุษย์ (พม.) โดย กรมกิจการเด็กและเยาวชน (ดย.) ได้ขับเคลื่อนโครงการ “ซ่อม เสริม สร้างสังคมไทยที่ปลอดภัยสำหรับเด็ก” เพื่อเสริมสร้างโอกาสให้เด็กและครอบครัวเปราะบางได้เข้าถึงสวัสดิการด้านที่อยู่อาศัยที่มีความมั่นคงและปลอดภัย อีกทั้งส่งเสริมการบูรณาการความร่วมมือระหว่างหุ้นส่วนการพัฒนาสังคมทั้งภาครัฐ เอกชน และประชาสังคม ในการสนับสนุนงบประมาณหรือวัสดุอุปกรณ์ ตลอดจนมีการแนะนำแนวทางการเลี้ยงดูและพัฒนาเด็ก โดยไม่ใช้ความรุนแรง และสนับสนุนให้ครอบครัวเลี้ยงดูเด็กตามมาตรฐานขั้นต่ำ พร้อมพัฒนาคุณภาพชีวิต 5 มิติ ทั้งรายได้ สุขภาพ การศึกษา ความเป็นอยู่ และการเข้าถึงบริการภาครัฐ
นายจุติ กล่าวเพิ่มเติมว่า เนื่องในโอกาสขึ้นปีใหม่ 2566 วันนี้ กระทรวง พม. โดย ดย. จึงได้จัดพิธีมอบของขวัญปีใหม่ “บ้านที่ปลอดภัยสำหรับเด็ก” หลังแรกจากโครงการ “ซ่อม เสริม สร้างสังคมไทยที่ปลอดภัยสำหรับเด็ก” ให้กับครอบครัวเด็กเปราะบางเป็นเด็กหญิงฝาแฝด อายุ 7 ปี อาศัยอยู่กับคุณยาย อายุ 57 ปี ในพื้นที่ตำบลบางตะไนย์ อำเภอปากเกร็ด จังหวัดนนทบุรี ซึ่งมีที่อยู่อาศัยและสภาพแวดล้อมไม่เหมาะสมสำหรับเด็กและผู้สูงอายุ นับเป็นการ Kick off โครงการดังกล่าว เพื่อขยายผลการดำเนินงานไปสู่พื้นที่ 76 จังหวัด และกรุงเทพมหานครต่อไป ทั้งนี้ ปีงบประมาณ พ.ศ. 2566 ระหว่าง พ.ย. 2565 - มิ.ย. 2566 มีการขับเคลื่อนโครงการซ่อม เสริม สร้าง บ้านที่ปลอดภัยสำหรับเด็ก จำนวน 100 หลัง
วันอังคารที่ 20 ธันวาคม 2565
20/12/2565
รีบเลยผู้ลงทะเบียนบัตรสวัสดิการแห่งรัฐที่ “สถานะไม่สมบูรณ์” สามารถตรวจสอบสิทธิ์ได้แล้วที่หน่วยงาน  รับลงทะเบียนทั่วประเทศ หรือเว็บไซต์ https:// บัตรสวัสดิการแห่งรัฐ .mof.go.th
รีบเลยผู้ลงทะเบียนบัตรสวัสดิการแห่งรัฐที่ “สถานะไม่สมบูรณ์” สามารถตรวจสอบสิทธิ์ได้แล้วที่หน่วยงาน    รับลงทะเบียนทั่วประเทศ หรือเว็บไซต์ https:// บัตรสวัสดิการแห่งรัฐ .mof.go.th หรือ https://welfare.mof.go.th  แก้ไขข้อมูลได้ถึง 23 ธ.ค.นี้
วันที่ 20 ธันวาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่กระทรวงการคลัง เปิดให้ผู้ลงทะเบียนโครงการลงทะเบียนเพื่อสวัสดิการแห่งรัฐ ปี 2565 ที่ผ่านมานั้น ปรากฎว่ายังมีผู้ลงทะเบียน “สถานะการลงทะเบียนไม่สมบูรณ์” เนื่องจากข้อมูลของผู้ลงทะเบียนไม่ตรงตามฐานข้อมูลของกรมการปกครอง ซึ่งมีจำนวน 1,386,423 ราย (คิดเป็น 6.6% ของผู้ลงทะเบียนที่มีข้อมูลครบถ้วนแล้ว ทั้งหมด 21,016,770 ราย)
นางสาวรัชดา กล่าวว่า วันนี้ (20 ธันวาคม 2565) ผู้ลงทะเบียนสามารถตรวจสอบสถานะการลงทะเบียนได้ที่หน่วยงานรับลงทะเบียนทั่วประเทศ หรือตรวจสอบได้ด้วยตัวเองผ่านเว็บไซต์ https:// บัตรสวัสดิการแห่งรัฐ .mof.go.th หรือ https://welfare.mof.go.th นอกจากนี้ กลุ่มผู้ลงทะเบียนที่ยังไม่ทราบผลการตรวจสอบความถูกต้องของข้อมูลว่า สถานะการลงทะเบียนสมบูรณ์หรือไม่สมบูรณ์ ก็สามารถตรวจสอบสถานะการลงทะเบียนได้
“ผู้ลงทะเบียนตรวจสอบสถานะการลงทะเบียนแล้ว พบว่า “สถานะการลงทะเบียนไม่สมบูรณ์” ให้ตรวจสอบความถูกต้องของข้อมูลได้ ณ ที่ว่าการอำเภอ/สำนักงานเขต และหากพบว่าข้อมูลที่ลงทะเบียนไม่ตรงกับข้อมูลทะเบียนราษฎร์ ขอให้ดำเนินการแก้ไขข้อมูลได้ตั้งแต่วันอังคารที่ 20 ถึงวันศุกร์ที่ 23 ธันวาคม 2565 โดยผู้ลงทะเบียนผ่านหน่วยงานรับลงทะเบียน จะต้องติดต่อขอแก้ไขข้อมูล ณ หน่วยงานรับลงทะเบียนที่ตนยื่นเอกสารไว้แล้วเท่านั้น ส่วนผู้ลงทะเบียนผ่านเว็บไซต์ สามารถติดต่อขอแก้ไขข้อมูลที่หน่วยงานรับลงทะเบียนใดก็ได้ ทั้งนี้ ผู้ลงทะเบียนที่มีสถานะการลงทะเบียนสมบูรณ์แล้ว รอประกาศผลการตรวจสอบคุณสมบัติในช่วงเดือนมกราคม 2566” นางสาวรัชดา ย้ำ
วันอังคารที่ 20 ธันวาคม 2565
20/12/2565
นรม. และรมว.กห. สั่งทุกเหล่าทัพให้การช่วยเหลือ กองทัพเรือ (ทร.) ระดมค้นหาลูกเรือสุโขทัยที่ยังพลัดหาย มอบ รมช.กห. ลงตามสถานกาณ์และเยี่ยมผู้ประสบภัย
นรม. และรมว.กห. สั่งทุกเหล่าทัพให้การช่วยเหลือ กองทัพเรือ (ทร.) ระดมค้นหาลูกเรือสุโขทัยที่ยังพลัดหาย มอบ รมช.กห. ลงตามสถานกาณ์และเยี่ยมผู้ประสบภัย
วันนี้ (20 ธันวาคม 2565) โฆษกกระทรวงกลาโหมเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังคงติดตามสถานการณ์ และเป็นห่วงลูกเรือเรือหลวงสุโขทัยกว่า 30 ชีวิต ที่อัปปางลง โดยมอบหมายให้ พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม ลงพื้นที่ติดตามสถานการณ์การ ให้ความช่วยเหลือกำลังพลที่ยังสูญหาย และเยี่ยมเยียนกำลังพลที่ได้รับการช่วยเหลือและอยู่ระหว่างเข้ารับการรักษาตัว ณ โรงพยาบาลในพื้นที่
พลเอกประยุทธ์ ได้แสดงความเสียใจกับเหตุการณ์ที่เกิดขึ้น และยังได้กำชับ ผู้บัญชาการทุกเหล่าทัพให้การสนับสนุน โดย ทร. ระดมให้ความช่วยเหลือลูกเรือที่ยังพลัดหลงและสูญหายให้ถึงที่สุด พร้อมทั้งขอให้ ทร. ดูแลฟื้นฟูจิตใจและรักษาพยาบาลกำลังพลที่ประสบเหตุอย่างเต็มที่ พร้อมทั้งลงไปช่วยเหลือดูแลและให้กำลังใจครอบครัวลูกเรือที่พลัดหายและอยู่ระหว่างการระดมให้ความช่วยเหลือ โดยไม่ทอดทิ้งกัน
โดยบ่ายวันนี้ พลเอก ชัยชาญ ช้างมงคล รัฐมนตรีช่วยว่าการกระทรวงกลาโหมได้รับมอบหมาย จากนายกรัฐมนตรีและรัฐมนตรีว่าการกระทรวงกลาโหม ให้เดินทางไปยังศูนย์ประสานและช่วยเหลือกำลังพลเรือหลวงสุโขทัย ในการปฏิบัติภารกิจในพื้นที่ ณ ทรภ.1 อ.อำเภอสัตหีบ และเยี่ยมให้กำลังใจกำลังพลที่ประสบภัยและอยู่ระหว่างรักษาตัว ณ รพ.สมเด็จพระนางเจ้าสิริกิติ์ อ.บ้านฉาง จังหวัดระยอง
วันอังคารที่ 20 ธันวาคม 2565
20/12/2565
​ครม. เห็นชอบให้ใช้จ่ายจากงบกลางปี 66 สำหรับมาตรการเร่งด่วนด้านพลังงานเพื่อบรรเทาผลกระทบต่อประชาชนจากสถานการณ์ราคาพลังงาน สำหรับค่าไฟฟ้าเดือน ต.ค.-ธ.ค.65
​ครม. เห็นชอบให้ใช้จ่ายจากงบกลางปี 66 สำหรับมาตรการเร่งด่วนด้านพลังงานเพื่อบรรเทาผลกระทบต่อประชาชนจากสถานการณ์ราคาพลังงาน สำหรับค่าไฟฟ้าเดือน ต.ค.-ธ.ค.65
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันที่ 20 ธันวาคม 2565 มีมติเห็นชอบมาตรการเร่งด่วนด้านพลังงานเพื่อบรรเทาผลกระทบต่อประชาชนจากสถานการณ์ราคาพลังงาน สำหรับค่าไฟฟ้าประจำเดือนตุลาคมถึงธันวาคม 2565 ตามที่กระทรวงมมหาดไทยเสนอ โดยพิจารณาอนุมัติให้การไฟฟ้านครหลวงและการไฟฟ้าส่วนภูมิภาคใช้จ่ายในวงเงินรวม 6,693.31 ล้านบาท โดยใช้แหล่งเงินจากงบประมาณปี 2566 งบกลาง รายการเงินสำรองจ่ายเพื่อกรณีฉุกเฉินหรือจำเป็น สำหรับค่าไฟฟ้าเดือน ต.ค. - ธ.ค. 2565 เพื่อให้ส่วนลดอัตราค่าไฟฟ้าแก่ผู้ใช้ไฟฟ้าประเภทบ้านอยู่อาศัยที่ใช้ไฟฟ้าไม่เกิน 500 หน่วย/เดือน โดยให้การไฟฟ้านครหลวงและการไฟฟ้าส่วนภูมิภาคเบิกจ่ายเงินจากสำนักงบประมาณต่อไป
น.ส.ทิพานัน กล่าวว่า เมื่อวันที่ 13 กันยายน 2565 ครม.มีมติเห็นชอบในหลักการของมาตรการบรรเทาผลกระทบด้านไฟฟ้า โดยให้ส่วนลดค่าไฟฟ้าแก่ผู้ใช้ไฟฟ้าบ้านอยู่อาศัยที่ใช้ไฟฟ้าไม่เกิน 500 หน่วยต่อเดือน เป็นเวลา 4 เดือน สำหรับค่าไฟฟ้าประจำเดือน ก.ย. - ธ.ค. 2565 แบ่งออกเป็น 2 กลุ่ม คือ กลุ่มที่ 1 ส่วนลด 92.04 สตางค์ต่อหน่วย สำหรับกลุ่มผู้ใช้ไฟฟ้าบ้านอยู่อาศัย (กลุ่มเปราะบาง) ที่ใช้ไฟฟ้าไม่เกิน 300 หน่วยต่อเดือน และกลุ่มที่ 2 ส่วนลดค่า Ft แบบขั้นบันไดร้อยละ 15-75 (จำนวน 10.30-51.50 สตางค์ต่อหน่วย) สำหรับกลุ่มผู้ใช้ไฟฟ้าบ้านอยู่อาศัยที่ใช้ไฟฟ้าระหว่าง 301-500 หน่วยต่อเดือน ซึ่ง ครม.มีมติเมื่อวันที่ 27 กันยายน 2565 อนุมัติงบกลางปี 2565 ให้การไฟฟ้านครหลวงและการไฟฟ้าส่วนภูมิภาค ใช้จ่ายในวงเงิน 2,231.10 ล้านบาท เพื่อให้ส่วนลดอัตราค่าไฟฟ้าของเดือนกันยายน 2565 ให้แก่ผู้ใช้ไฟฟ้าประเภทบ้านอยู่อาศัยที่ใช้ไฟฟ้าไม่เกิน 500 หน่วยต่อเดือน
“สำหรับส่วนลดอัตราค่าไฟฟ้าของเดือน ต.ค.-ธ.ค. 2565 ที่ทางการไฟฟ้านครหลวงและการไฟฟ้าส่วนภูมิภาคได้ประมาณการงบประมาณที่ใช้ดำเนินการ 6,693.31 ล้านบาทนั้น ครม.เห็นชอบให้ใช้จ่ายจากงบประมาณกลางปี 2566 โดยจะเบิกจ่ายจากงบเงินอุดหนุน ประเภทเงินอุดหนุนทั่วไป ซึ่งทางการไฟฟ้านครหลวงและการไฟฟ้าส่วนภูมิภาคจะจัดทำแผนการปฏิบัติงานและแผนการใช้จ่ายงบประมาณเพื่อขอทำความตกลงกับสำนักงบประมาณตามขั้นตอนต่อไปด้วย” น.ส.ทิพานัน กล่าว
วันอังคารที่ 20 ธันวาคม 2565
กระทรวงเกษตรฯ เข้าร่วมการประชุมคณะกรรมการบริษัท อ้อยและน้ำตาลไทย จำกัด ครั้งที่ 12/2565
กระทรวงเกษตรฯ เข้าร่วมการประชุมคณะกรรมการบริษัท อ้อยและน้ำตาลไทย จำกัด ครั้งที่ 12/2565
นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการบริษัทอ้อยและน้ำตาลไทย จำกัด ครั้งที่ 12/2565 ในฐานะกรรมการ (ผู้แทนกระทรวงเกษตรและสหกรณ์) โดยมี นางวรวรรณ ชิตอรุณ ผู้อำนวยการสำนักงานเศรษฐกิจอุตสาหกรรม เป็นประธาน ณ ห้องประชุม บริษัท อ้อยและน้ำตาลไทย จำกัด อาคารพญาไทพลาซ่า ชั้น 32 เขตราชเทวี กรุงเทพมหานคร
ทั้งนี้ ที่ประชุมได้หารือและพิจารณาในประเด็นต่าง ๆ ที่สำคัญ ได้แก่
1. การขออนุมัติแต่งตั้งกรรมการบริษัท ประเภทที่ 1 ฝ่ายชาวไร่อ้อยแทนกรรมการที่ลาออก และกำหนดรายชื่อกรรมการผู้มีอำนาจลงนาม กลุ่มที่ 3 ของฝ่ายชาวไร่อ้อย
2. การขออนุมัติเปลี่ยนแปลงรายชื่อผู้ถือหุ้นของ บริษัทอ้อยและน้ำตาลไทย จำกัด (อนท.) ในฝ่ายชาวไร่อ้อย
3. การขออนุมัติประมาณการรายจ่ายค่าใช้จ่ายในการเข้าร่วมประชุมกับประเทศกลุ่มพันธมิตรเพื่อปฏิรูปการค้าน้ำตาลโลก (GSA) ประจำปี 2567
4. การขออนุมัติให้ผู้จัดการทั่วไป อนท. เข้าร่วมการสัมมนา Dubai Sugar Conference 2023
5. การขอความเห็นชอบงบประมาณของ อนท. ประจำปี 2566
วันอังคารที่ 20 ธันวาคม 2565
รฟท. พร้อมเปิดให้บริการ ขบวนรถ Feeder เส้นทางที่หยุดรถพระจอมเกล้า - สถานีลาดกระบัง - ที่หยุดรถพระจอมเกล้า
เชื่อมต่อการเดินทางกับรถไฟฟ้าแอร์พอร์ตลิงค์ เริ่ม 3 มกราคม 2566
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่นายนิรุฒ มณีพันธ์ ผู้ว่าการรถไฟแห่งประเทศไทย มีนโยบายให้ รฟท. พัฒนาเส้นทางการเดินรถและจุดเชื่อมต่อกับระบบขนส่งมวลชนสาธารณะอื่นอย่างต่อเนื่อง ล่าสุดรฟท. มีความพร้อมเปิดให้บริการ ขบวนรถดีเซลรางชานเมือง (Feeder) เส้นทางที่หยุดรถพระจอมเกล้า - สถานีลาดกระบัง - ที่หยุดรถพระจอมเกล้า อัตราค่าโดยสาร 10 บาท:คน:เที่ยว เพื่ออำนวยความสะดวกให้ประชาชน สามารถเดินทางโดยรถไฟเพื่อเชื่อมต่อใช้บริการรถไฟฟ้าแอร์พอร์ตลิงค์ได้อย่างสะดวกยิ่งขึ้น โดยจะเริ่มทดลองให้บริการ ตั้งแต่วันที่ 3 มกราคม 2566 เป็นต้นไป ทุกวันจันทร์ - วันศุกร์ ไป - กลับ 22 เที่ยวต่อวัน เป็นเวลา 3 เดือน
ทั้งนี้ การให้บริการเดินรถขบวน Feeder เชื่อมต่อการเดินทางกับรถไฟฟ้าแอร์พอร์ตเรลลิงค์ จะช่วยเพิ่มความความสะดวกในการเดินทางแก่ประชาชน ตามนโยบายของผู้ว่า รฟท. ที่ยึดประโยชน์ของผู้โดยสารเป็นศูนย์กลาง โดยเฉพาะนักเรียน นักศึกษา ตลอดจนประชาชนที่อาศัยบริเวณสถานีหัวตะเข้และชุมชนที่หยุดรถพระจอมเกล้า ที่คาดว่าจะโดยสารรถไฟมาเชื่อมต่อบริการรถไฟฟ้าแอร์พอร์ตลิงค์ ไม่ต่ำกว่า 1 พันคนต่อวัน อีกทั้งยังช่วยสนับสนุนนโยบายรัฐบาลและกระทรวงคมนาคม ในการส่งเสริมให้ประชาชนหันมาใช้ระบบขนส่งสาธารณะเพิ่มขึ้น เพื่อลดการใช้พลังงานเชื้อเพลิง และเป็นมิตรต่อสิ่งแวดล้อม
นายเอกรัช กล่าวต่อว่า สำหรับขบวนรถ Feeder เส้นทางที่หยุดรถพระจอมเกล้า-สถานีลาดกระบัง-ที่หยุดรถพระจอมเกล้า ถือเป็นขบวนรถ Feeder เส้นทางที่สองที่ รฟท. เปิดให้บริการต่อจากเส้นทางแรก คือ สถานีธนบุรี-ตลิ่งชัน-นครปฐม ที่เปิดให้บริการไปเมื่อวันที่ 1 มิถุนายน 2565 ที่ผ่านมา ซึ่งประสบความสำเร็จโดยได้รับเสียงตอบรับเป็นอย่างดี สามารถช่วยเพิ่มทางเลือกในการเดินทางแก่พี่น้องประชาชน ตลอดจนส่งเสริมให้ผู้โดยสารใช้บริการรถไฟชานเมืองสายสีแดงได้เพิ่มอีกด้วย
สำหรับผู้โดยสารที่มีความประสงค์จะเดินทางโดยรถดีเซลรางชานเมือง (Feeder) สามารถตรวจสอบเส้นทางและสอบถามรายละเอียดเพิ่มเติม ได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
วันอังคารที่ 20 ธันวาคม 2565
20/12/2565
​World Bank reports on Thai economic growth which accelerated to 4.5% in third quarter of 2022
​World Bank reports on Thai economic growth which accelerated to 4.5% in third quarter of 2022
December 18, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha is pleased with the World Bank’s “Thailand Economic Monitor” report, released in December 2022, which stated that the Thai economy has shown resilience to recent global shocks, and is projected to recover to its pre-pandemic level in 2022 due to the government’s proactive fiscal policy which supports the recovery and mitigate the rising cost-of-living pressures.
According to the report, economic growth accelerated to 4.5% in the third quarter of this year. The Thai economy is projected to expand by 3.4% in 2022 and 3.6% in 2023 fueled by resurgent private consumption and strong tourism inflows. Employment is expected to return to pre-pandemic level and will continue to support consumer spending. Over the medium term, public debt is projected to remain sustainable as the narrowing fiscal deficit and recovering output would contribute to a gradually declining debt to GDP ratio. However, as the global growth slowdown intensifies, commodity prices are expected to ease in the next two years, but they will remain considerably above their average over the past five years and will continue to pose challenges to Thailand’s growth outlook.
The Prime Minister thanked all concerned agencies for their hard work, and instructed them to continue working in an integrative manner during the next phase of economic recovery to ensure efficiency, immunity, and resilience.
วันอังคารที่ 20 ธันวาคม 2565
ปลัด สธ. เผย รพ.บางสะพาน จ.ประจวบคีรีขันธ์ ยังคงมีกำลังพลเรือหลวงสุโขทัยอยู่ในการดูแลอีก 6 ราย
ปลัดกระทรวงสาธารณสุข เผย เหตุเรือหลวงสุโขทัยอับปางในทะเล บริเวณอำเภอบางสะพาน จังหวัดประจวบคีรีขันธ์ โรงพยาบาลบางสะพานได้รับการประสานให้การดูแลกำลังพลที่ได้รับบาดเจ็บรวม 65 ราย ขณะนี้กลับบ้านได้แล้ว 59 ราย ยังเหลือรับการรักษาในโรงพยาบาลอีก 6 ราย
ปลัดกระทรวงสาธารณสุข เผย เหตุเรือหลวงสุโขทัยอับปางในทะเล บริเวณอำเภอบางสะพาน จังหวัดประจวบคีรีขันธ์ โรงพยาบาลบางสะพานได้รับการประสานให้การดูแลกำลังพลที่ได้รับบาดเจ็บรวม 65 ราย ขณะนี้กลับบ้านได้แล้ว 59 ราย ยังเหลือรับการรักษาในโรงพยาบาลอีก 6 ราย ส่วนใหญ่ได้รับบาดเจ็บ มีอาการกระดูกหัก บาดแผลฉีกขาด
วันนี้ (20 ธันวาคม 2565) นายแพทย์โอภาส การย์กวินพงศ์ ปลัดกระทรวงสาธารณสุข กล่าวถึงกรณีเรือหลวงสุโขทัยอับปาง เมื่อวันที่ 18 ธันวาคมที่ผ่านมา โดยจุดเกิดเหตุอยู่ห่างจากฝั่ง 16 ไมล์ทะเล บริเวณอำเภอบางสะพาน จังหวัดประจวบคีรีขันธ์ มีผู้ประสบเหตุ 106 ราย กระทรวงสาธารณสุขได้รับการประสานจากกองทัพเรือส่งผู้ป่วยมารับการรักษาที่โรงพยาบาลบางสะพาน จำนวน 65 ราย ส่วนใหญ่ได้รับบาดเจ็บ มีอาการกระดูกหักหรือมีบาดแผลฉีดขาด ซึ่งโรงพยาบาลบางสะพานมีแพทย์ศัลยกรรมกระดูกและมีศักยภาพในการรักษาดูแลผู้ป่วยได้ จึงไม่ต้องส่งต่อไปรับการรักษาที่โรงพยาบาลประจวบคีรีขันธ์
นายแพทย์โอภาสกล่าวต่อว่า ล่าสุดเช้าวันนี้ ได้รับรายงานจาก นายแพทย์กิตติ กรรภิรมย์ สาธารณสุขนิเทศก์ เขตสุขภาพที่ 5 ว่า ผู้ป่วยอาการดีขึ้น สามารถจำหน่ายให้กลับบ้านได้แล้ว 59 ราย ยังเหลือผู้ป่วยนอนรักษาในโรงพยาบาล 6 ราย อาการโดยรวมอยู่ในขั้นปลอดภัย โรงพยาบาลบางสะพานจะให้การดูแลอย่างเต็มที่จนกว่าผู้ป่วยจะสามารถจำหน่ายกลับบ้านได้ หรือหากประสงค์จะย้ายไปรับการรักษาต่อกับโรงพยาบาลต้นสังกัดก็จะช่วยอำนวยความสะดวกให้ต่อไป
**************************************** 20ธันวาคม2565
วันอังคารที่ 20 ธันวาคม 2565
20/12/2565
ครม.เห็นชอบให้ข้าราชการ พนักงาน ลูกจ้างส่วนราชการ หน่วยงานรัฐ และรัฐวิสาหกิจเข้าร่วมโครงการบรรพชาอุปสมบท ถวายพระพรชัยมงคลแด่ สมเด็จพระเจ้าลูกเธอเจ้าฟ้าพัชรกิติยาภาฯ
ครม.เห็นชอบให้ข้าราชการ พนักงาน ลูกจ้างส่วนราชการ หน่วยงานรัฐ และรัฐวิสาหกิจเข้าร่วมโครงการบรรพชาอุปสมบท ถวายพระพรชัยมงคลแด่ สมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ได้โดยไม่ถือเป็นวันลา
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 20 ธ.ค. 2565 ได้เห็นชอบตามที่กระทรวงวัฒนธรรมเสนอ ให้ข้าราชการ พนักงานราชการ ลูกจ้างประจำ ลูกจ้างชั่วคราว ของส่วนราชการ หน่วยงานของรัฐ และพนักงานรัฐวิสาหกิจ ลาเข้าร่วมโครงการบรรพชาอุปสมบท 99 รูป ถวายพระพรชัยมงคลแด่สมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ วัดพระราม 9 กาญจนาภิเษก โดยไม่ถือเป็นวันลา เสมือนเป็นการปฏิบัติราชการและได้รับเงินเดือนตามปกติ ระหว่างวันที่ 26 ธ.ค. 2565 - 9 ม.ค. 2566
ทั้งนี้ โครงการบรรพชาอุปสมบทฯ ครั้งนี้ จะดำเนินการโดยกรมศาสนา กระทรวงวัฒนธรรม เพื่อถวายเป็นพระราชกุศลแด่สมเด็จพระเจ้าลูกเธอเจ้าฟ้าพัชรกิติยาภาฯ ให้หายจากอาการประชวรและมีพระพลานามัยแข็งแรงโดยเร็ววัน และเป็นการแสดงความจงรักภักดีโดยการเจริญจิตภาวนา อีกทั้งเป็นโอกาสให้ผู้เข้าร่วมอุปสมบทได้มีโอกาสศึกษาพระธรรมวินัยและปฏิบัติตามหลักคำสอนของพระพุทธศาสนา โดยการบรรพชาอุปสมบทจะมีขึ้นระหว่างวันที่ 26 ธ.ค. 2565 - 9 ม.ค. 2566 รวมเวลา 15 วัน
น.ส.ไตรศุลี กล่าวว่า ข้าราชการ พนักงานราชการ ลูกจ้างประจำ ลูกจ้างชั่วคราวของส่วนราชการ หน่วยงานของรัฐ และพนักงานรัฐวิสาหกิจ ที่เคยลาบรรพชาอุปสมบทระหว่างรับราชการมาแล้วก็สามารถบรรพชาอุปสมบทในครั้งนี้ได้อีก และการเข้าร่วมโครงการครั้งนี้จะไม่เป็นเหตุให้เสียสิทธิในการลาบรรพชาอุปสมบทตามปกติในอนาคตด้วย
สำหรับขั้นตอนดำเนินโครงการ กรมศาสนา กระทรวงวัฒนธรรม จะเปิดรับสมัครผู้เข้าร่วมโครงการฯ ระหว่างวันที่ 19-22 ธ.ค. 2565 และมีการเตรียมการก่อนบรรพชาอุปสมบท ในวันที่ 23-24 ธ.ค. 2565 มีพิธีปลงผม ในวันที่ 25 ธ.ค. 2565 และบรรพชาอุปสมบทในวันที่ 26 ธ.ค. 2565 ต่อไป
วันอังคารที่ 6 ธันวาคม 2565
PM leads government officials and private sector to present floral offerings on occasion of Thai National Day and Father’s Day on December 5, 2022
PM leads government officials and private sector to present floral offerings on occasion of Thai National Day and Father’s Day on December 5, 2022
December 5, 2022, at 0830hrs, at Sanam Luang Royal Plaza, Prime Minister and Defense Minister Gen. Prayut Chan-o-cha and Assoc. Prof. Naraporn Chan-o-cha, spouse, presided over the ceremony to present floral offerings and pay homage to H.M. King Bhumibol Adulyadej The Great on occasion of His Majesty’s birthday anniversary, Thai National Day, and the Father’s Day. Participating in the ceremony were the House Speaker, head of the Supreme Court and spouse, President of the Senate, heads of constitutional organizations and spouses, cabinet members and spouses, PM’s Secretary General, Bangkok Governor, commanders-in-chief and spouses, Commander of the Royal Thai Police, chiefs of public agencies and officials of equivalent-level, permanent secretary to Bangkok Metropolitan Administration, and the private sector.
Upon arrival at the Sanam Luang Royal Plaza, the Prime Minister paid homage in front of H.M. King Bhumibol Adulyadej The Great’s portrait, and offered two traditional cone-shaped floral receptacles, one for himself and the other, on behalf of members of the cabinet, while the Prime Minister’s spouse presented floral receptacle on behalf of spouses of cabinet members.
He, then, made a statement in remembrance of His Majesty to express reverence and profound gratitude over his immeasurable benevolence on occasion of His Majesty’s birthday anniversary and Father’s Day on December 5, 2022. The Prime Minister stressed that all the Thai people commit to perform good deeds for the Royal Father, and would remember His teachings, forever be humble subjects of the late King, and pledged to live up to His aspirations.
After the laudatory statement, he led the participants to bow 3 times before the House Speaker, head of the Supreme Court, President of the Senate, heads of constitutional organizations, PM’s Secretary General, Bangkok Governor, commanders-in-chief of the Military, Commander of the Royal Thai Police, chair of National Broadcasting and Telecommunication Commission, chair of Anti-Money Laundering board, chair of Public Sector Anti-Corruption Commission, chiefs of public agencies and officials of equivalent-level, permanent secretary to Bangkok Metropolitan Administration, and the private sector presenting floral receptacles on behalf of respective agencies to complete the ceremony.
วันอังคารที่ 6 ธันวาคม 2565
รมว.อว.สร้างสะพานเชื่อมด้านวิทยาศาสตร์กับ รมว.วิทยาศาสตร์ เกาหลีใต้ ร่วมกันสร้างกำลังคนสมรรถนะสูงและสร้างงานวิจัยขั้นแนวหน้า
รมว.อว.สร้างสะพานเชื่อมด้านวิทยาศาสตร์กับ รมว.วิทยาศาสตร์ เกาหลีใต้ ร่วมกันสร้างกำลังคนสมรรถนะสูงและสร้างงานวิจัยขั้นแนวหน้า
เมื่อวันที่ 4 พ.ย. ศ.(พิเศษ) ดร. เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วยผู้บริหารจากกระทรวง อว.และ ดร.วิชชุ เวชชาชีวะ เอกอัครราชทูตไทยประจำกรุงโซล เข้าเยี่ยมคารวะและหารือกับ นายลีจองโฮ (Mr. Lee Jong Ho) รมว.วิทยาศาสตร์และเทคโนโลยีสารสนเทศ ณ กรุงโซล สาธารณรัฐเกาหลี โดยเมื่อเริ่มการเจรจา ศ.(พิเศษ) ดร.เอนก ได้กล่าวแสดงความเสียใจอย่างสุดซึ้งต่อเหตุโศกนาฏกรรมที่อิแทวอน กรุงโซล และขอแสดงความไว้อาลัยต่อการสูญเสียแก่สาธารณรัฐเกาหลี มายังนายลีจองโฮมา ณ โอกาสนี้
จากนั้น ทั้งสองฝ่ายได้หารือร่วมกันในการสร้างร่วมมือทางด้านวิทยาศาสตร์และเทคโนโลยี โดยเน้นการสร้างกำลังคนสมรรถนะสูงและการสร้างงานวิจัยขั้นแนวหน้า หลังการหารือ ศ.(พิเศษ) ดร.เอนก เปิดเผยว่า ตนและนายลีจองโฮ ได้ตกลงร่วมกันในการสร้างร่วมมือทางด้านวิทยาศาสตร์และเทคโนโลยี โดยเน้นการสร้างกำลังคนสมรรถนะสูงและการสร้างงานวิจัยขั้นแนวหน้า ใน 5 ประเด็นสำคัญ คือ 1. งานทางด้านเทคโนโลยีอวกาศ โดยจะเน้นความร่วมมือทางด้านการพัฒนางานวิจัยขั้นแนวหน้าทางด้านเทคโนโลยีอวกาศ รวมถึงการสร้างเศรษฐกิจและระบบนิเทศทางด้านอวกาศ ร่วมกันระหว่างประเทศไทยและเกาหลีใต้ 2. การเจรจาหารือเพื่อสร้างความร่วมมือระหว่างไทยและเกาหลีใต้ถึงเรื่องการสร้างสถานีปล่อยยานอวกาศ (Spaceport) โดยประเทศไทยจะเป็นศูนย์กลางของอาเซียนในการสร้างและมีความร่วมมือร่วมกันต่อไป 3. งานทางด้านเทคโนโลยีดิจิทัลเกี่ยวกับทางด้านการแพทย์ ซึ่งประเทศไทยมีความโดดเด่นทางด้านการบริการการแพทย์เป็นเลิศในเอเชียตะวันออกเฉียงใต้ และประเทศเกาหลีใต้มีความโดดเด่นทางด้านแพลตฟอร์มของเทคโนโลยีดิจิทัล โดยประเทศไทยและเกาหลีใต้ สามารถที่จะมีความร่วมมือกันได้เป็นอย่างดีในอนาคต 4. งานทางด้านเทคโนโลยีนิวเคลียร์ เน้นการสร้างองค์ความรู้ขั้นแนวหน้า ความร่วมมือกับภาคอุตสาหกรรมและภาคเอกชน เพื่อร่วมมือกันสร้างและใช้ประโยชน์ จากเทคโนโลยีนิวเคลียร์ให้เกิดประโยชน์สูงสุด และ 5. งานทางด้านการจัดการกับปัญหาภาวะเรือนกระจก เพื่อลดภาวะโลกร้อน โดยเน้นการพัฒนางานวิจัยขั้นแนวหน้า เพื่อที่จะมาแก้ไขปัญหา และในอนาคตไทยและเกาหลีใต้ ยังมีแผนในการสร้างความร่วมมือกันต่อไป
“ประเทศไทยมุ่งหวังที่จะเป็นสะพานเชื่อมทางด้านวิทยาศาสตร์และเทคโนโลยีระหว่างไทยและเกาหลีใต้ โดย รมว.วิทยาศาสตร์และเทคโนโลยีสารสนเทศตอบรับถึงความพร้อมของสาธารณรัฐเกาหลีที่จะร่วมมือในการพัฒนาวิทยาศาสตร์และเทคโนโลยีร่วมกับประเทศไทยและประเทศต่างๆ ในภูมิภาคเอเชียตะวันออกเฉียงใต้ต่อไป” รมว.อว.กล่าว
วันอังคารที่ 6 ธันวาคม 2565
"อว. ร่วมหารือโครงการสมุนไพรไทยไปสู่ตลาดโลก มุ่งหวังผลิตภัณฑ์ไทยก้าวไกลสร้างประโยชน์ต่อโลก"
"อว. ร่วมหารือโครงการสมุนไพรไทยไปสู่ตลาดโลก มุ่งหวังผลิตภัณฑ์ไทยก้าวไกลสร้างประโยชน์ต่อโลก"
เมื่อวันที่ 10 พฤศจิกายน 2565ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วยศ.ดร.ศุภชัย ปทุมนากุลรองปลัด อว., คณะผู้บริหาร อว., สำนักงานการวิจัยแห่งชาติ (วช.), สถาบันวิจัยวิทยาศาสตร์และเทคโนโลยีแห่งประเทศไทย (วว.) ต้อนรับศ.ดร.นพ.ประสิทธิ์ วัฒนาภาพร้อมด้วยคณะผู้บริหารและผู้แทนจากมหาวิทยาลัยมหิดล, มหาวิทยาลัยนเรศวร และ บริษัท NEO CORPORATE CO.,LTD ร่วมหารือโครงการสมุนไพรไทยไปสู่ตลาดโลกณ ห้องประชุมชั้น 4 อาคารพระจอมเกล้า สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
ศ.(พิเศษ) ดร.เอนกกล่าวว่า สมุนไพรไทยมีอยู่มากมายหลากหลายชนิด แต่ละชนิดมีประโยชน์และสรรพคุณที่ต่างกัน ซึ่งจะเป็นผลดีต่อการนำไปพัฒนาต่อให้เกิดเป็นผลิตภัณฑ์ต่าง ๆ สนับสนุนสมุนไพรไทยไปสู่สมุนไพรโลก ทั้งนี้ ต้องคำนึงถึงนวัตกรรมทางวิทยาศาสตร์ที่ต้องมีความก้าวหน้าร่วมด้วย และอีกหนึ่งปัจจัยที่สำคัญคือด้านการประชาสัมพันธ์ ที่ต้องคิดค้น หาแนวทางที่จะทำให้ตลาดโลกได้รับรู้สรรพคุณและประโยชน์ของสมุนไพรไทยได้อย่างทั่วถึงมากที่สุด
ศ.ดร.นพ.ประสิทธิ์กล่าวว่า โครงการสมุนไพรไทยไปสู่ตลาดโลกเป็นความตั้งใจของมหาวิทยาลัยมหิดลร่วมกับมหาวิทยาลัยนเรศวร เพื่อที่จะนำสมุนไพรไทยไปสร้างประโยชน์ต่อโลก รวมถึงเป็นแหล่งรายได้ที่สำคัญผ่านการนำผลิตภัณฑ์สมุนไพรไทยที่จะเกิดขึ้นนี้ไปจำหน่ายทั้งภายในประเทศและต่างประเทศต่อไป
วันอังคารที่ 6 ธันวาคม 2565
ปลัด พม. เปิดมหกรรมเครือข่ายโรงเรียนผู้สูงอายุแห่งประเทศไทย มหกรรมเครือข่าย โรงเรียนผู้สูงอายุ 17 จังหวัดภาคเหนือ
ปลัด พม. เปิดมหกรรมเครือข่ายโรงเรียนผู้สูงอายุแห่งประเทศไทย มหกรรมเครือข่าย โรงเรียนผู้สูงอายุ 17 จังหวัดภาคเหนือ
เมื่อวันที่ 4 ธ.ค. 65เวลา 09.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดมหกรรมเครือข่ายโรงเรียนผู้สูงอายุแห่งประเทศไทย มหกรรมเครือข่าย โรงเรียนผู้สูงอายุ 17 จังหวัดภาคเหนือ โดยมีพระครูปิยวรรณพิพัฒน์ ประธานเครือข่ายโรงเรียนผู้สูงอายุแห่งประเทศไทย ผู้บริหารกระทรวง พม. พัฒนาสังคมและความมั่นคงของมนุษย์จังหวัดเชียงราย พร้อมทีม One Home พม. จังหวัดเชียงราย และผู้แทนหน่วยงานภาคีเครือข่าย เข้าร่วมงาน ณ โรงเรียนผู้สูงอายุวัดหัวฝาย ตําบลสันกลาง อําเภอพาน จังหวัดเชียงราย
นายอนุกูล กล่าวว่า เครือข่ายโรงเรียนผู้สูงอายุ ของประเทศไทยเกิดจากการร่วมกันของโรงเรียนผู้สูงอายุทุกจังหวัดทั่วประเทศ ภายใต้แนวคิด “ร่วมแรง ร่วมใจ ผู้สูงวัย กายใจ เบิกบาน” ซึ่งโรงเรียนผู้สูงอายุเป็นรูปแบบหนึ่งในการส่งเสริมการเรียนรู้ตลอดชีวิต เพื่อพัฒนาคุณภาพชีวิตผู้สูงอายุ โดยมุ่งเน้นทักษะชีวิตที่จําเป็นที่ใช้ในชีวิตประจําวัน อีกทั้งเป็นแหล่งเรียนรู้ ถ่ายทอดภูมิปัญญา เพื่อให้ผู้สูงอายุได้แสดงศักยภาพ ด้วยการถ่ายทอด ภูมิความรู้ประสบการณ์ที่สั่งสมแก่บุคคลอื่น เป็นการสืบสานภูมิปัญญาให้คงคุณค่าอยู่คู่กับชุมชนและสังคมตลอดไป
นายอนุกูล กล่าวต่อไปว่า กระทรวง พม. ได้รับ ความเมตตาจากพระครูปิยวรรณพิพัฒน์ ประธานเครือข่ายโรงเรียนผู้สูงอายุแห่งประเทศไทย เป็นพี่เลี้ยงในการขับเคลื่อนโรงเรียนผู้สูงอายุทั่วประเทศ ซึ่งปัจจุบันมีจํานวนทั้งสิ้น 2,404 แห่ง โดยแบ่งออกเป็นภาคเหนือ จํานวน 835 แห่ง ภาคกลาง จํานวน 475 แห่ง ภาคตะวันออกเฉียงเหนือ จํานวน 804 แห่ง ภาคใต้ จํานวน 290 แห่ง สำหรับจังหวัดเชียงราย มีเครือข่ายโรงเรียนผู้สูงอายุมากที่สุด จํานวนทั้งสิ้น 162 แห่ง และมีชมรมคลังปัญญาผู้สูงอายุ จํานวน 18 อําเภอ ปัจจุบัน การดําเนินกิจกรรมของเครือข่ายโรงเรียนผู้สูงอายุครอบคลุมกิจกรรมใน 5 มิติ ได้แก่ 1) ด้านสุขภาพ 2) ด้านเศรษฐกิจ 3) ด้านสังคม การศึกษา วัฒนธรรม และประเพณี 4) ด้านสภาพแวดล้อมและการบริการสาธารณะ และ 5) ด้านนวัตกรรม
นายอนุกูล กล่าวเพิ่มเติมว่า กระทรวง พม. ขอขอบคุณภาคีเครือข่ายทุกภาคส่วนที่มีส่วนร่วมกันส่งเสริมและสนับสนุนการดําเนินงานของโรงเรียนผู้สูงอายุภาคเหนือ ตลอดจนร่วมกันพัฒนาคุณภาพชีวิตผู้สูงอายุและผู้ด้อยโอกาสในชุมชน โดยไม่ทิ้งใครไว้ข้างหลัง ตามนโนบายของรัฐบาล
วันอังคารที่ 6 ธันวาคม 2565
PM congratulates Thai youths for winning at World Robot Olympiad 2022
PM congratulates Thai youths for winning at World Robot Olympiad 2022
Deputy Secretary-General to the Prime Minister and Acting Government Spokesperson Anucha Burapachaisri disclosed that on December 6, 2022, at 0900hrs, Minister of Higher Education, Science, Research and Innovation Anek Laothamatas led a group of people, comprising president of National Science Museum Thailand Rawin Raviwongse, Governor of Lampang province Chatchawan Chayabutr, CEO of Gammaco (Thailand) Co., Ltd. Jakarin Chantravisoot, and representatives of Thai youths (Teams “ThaiHerbGood” and “PANYA ROBOT”) who attended the World Robot Olympiad 2022, to pay a courtesy call on Prime Minister and Defense Minister Gen. Prayut Chan-o-cha. Participating in the meeting were Minister of Interior Gen. Anupong Paojinda and PM’s Secretary General Distat Hotrakitya.
The Prime Minister congratulated the success of both teams, as “ThaiHerbGood”, represented by students from Assumption Suksa School Lampang Campus, won the 1st place under Robo Mission Senior category, and “PANYA ROBOT”, represented by students from Panya Robot Academy, won the 2nd place under Robo Sports category. The World Robot Olympiad 2022 was held in Dortmund, Germany in November 2022. He commended the students for bringing pride to the country, and hoped they would build upon this success and achieve their dream goal. The Prime Minister was also presented with his portrait drawn by a Grade-5 student from Assumption Suksa School Lampang Campus.
As for the next project, National Science Museum, in collaboration with Gammaco (Thailand) Co., Ltd., will organize a robot competition: the “FIRST LEGO League Thailand 2022/2023” for students from the elementary and secondary levels during February 2-4, 2023. Further detail may be obtained at the website: www.nsm.or.th, or Facebook : NSMThailand.
วันอังคารที่ 6 ธันวาคม 2565
พม. จับมือกรมประชาสัมพันธ์ ผลิตนักสื่อสารคนรุ่นใหม่ Young Smart PR รุ่นแรกของประเทศ
พม. จับมือกรมประชาสัมพันธ์ ผลิตนักสื่อสารคนรุ่นใหม่ Young Smart PR รุ่นแรกของประเทศ
เมื่อวันที่ 3 ธ.ค. 65เวลา 09.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดโครงการฝึกอบรมเยาวชนหลักสูตร Young Smart PR ประจำปีงบประมาณ พ.ศ. 2566 พร้อมทั้งพบปะพูดคุยกับเครือข่ายคณะทำงานด้านเด็กและเยาวชนในกิจกรรม "Uncle Talk คุยกับลุงไก่" โดยมี นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ พร้อมด้วยผู้บริหารกระทรวง พม. นายภูสิต สมจิตต์ ผู้ว่าราชการจังหวัดพิษณุโลก นางสุดฤทัย เลิศเกษม รองอธิบดีกรมประชาสัมพันธ์ นักเรียน นักศึกษาที่เข้าร่วมโครงการฯ และผู้แทนหน่วยงานภาคีเครือข่าย เข้าร่วมงาน ณ โรงแรมท็อปแลนด์ จังหวัดพิษณุโลก
นายจุติ กล่าวว่า โครงการฝึกอบรมเยาวชนหลักสูตร Young Smart PR ประจำปีงบประมาณ พ.ศ. 2566 ที่จังหวัดพิษณุโลก นับเป็นโครงการนำร่องรุ่นแรกของประเทศ โดยความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) โดยสำนักงานพัฒนาสังคมและความมั่นคงของมนุษย์จังหวัดพิษณุโลก ร่วมกับกรมประชาสัมพันธ์ โดยสำนักประชาสัมพันธ์เขต 4 มีความมุ่งมั่นตั้งใจในการพัฒนาเด็กและเยาวชนระดับมัธยมศึกษาและอุดมศึกษาในพื้นที่จังหวัดพิษณุโลก ซึ่งถือเป็นช่วงวัยที่ต้องได้รับการบ่มเพาะให้เป็นอนาคตที่ดีในการพัฒนาประเทศ ด้วยการฝึกอบรมให้เด็กและเยาวชนมีความรู้ ความเข้าใจการใช้ภาษาเพื่อการสื่อสารและประชาสัมพันธ์ ผ่านสื่อทุกรูปแบบ รวมถึงสามารถออกแบบสื่อสร้างสรรค์ อีกทั้งเป็นการสร้างเครือข่ายประชาสัมพันธ์ของภาครัฐ เพื่อนำผลการดำเนินงานไปประชาสัมพันธ์ขยายผลต่อในพื้นที่อย่างถูกต้อง รวดเร็ว และครบถ้วน
นายจุติ กล่าวเพิ่มเติมว่า เด็กและเยาวชนที่เข้าอบรมตลอดเดือนธันวาคมนี้ จะได้ฝึกทักษะ ความรู้ เพื่อสร้างความมั่นใจ การรักษาสติ ทำให้มีความสามารถเฉพาะตัวในการแก้ไขปัญหาเฉพาะหน้า นับเป็นคุณสมบัติสำคัญของนักสื่อสารที่ดี อีกทั้งมีจริยธรรมในการนำเสนอความจริงให้กับประชาชนได้รับทราบ และขอให้นำไปปรับใช้ในอาชีพในอนาคตด้วยการบริหารความประทับใจครั้งแรก เมื่อเราสร้างความน่าเชื่อถือความเชื่อมั่นได้แล้ว เราจะต้องปกป้องชื่อเสียงและมาตรฐานเกียรติคุณในฐานะที่เป็นนักสื่อสารมืออาชีพ ซึ่งตนเชื่อว่านักสื่อสารเป็นหัวใจของสังคม ทั้งนี้ หลักสูตรดังกล่าวจะสามารถผลิตนักสื่อสารมืออาชีพที่มีคุณธรรมและจริยธรรมที่ดี และเชื่อว่าเด็กและเยาวชนที่ผ่านการอบรมครั้งนี้ จะเป็นเมล็ดพันธุ์ที่ดีออกไปสู่สังคมได้ ซึ่งจะเป็นประโยชน์ต่อตนเอง ชุมชน และสังคมต่อไป
วันอังคารที่ 6 ธันวาคม 2565
“ดนุช ตันเทอดทิตย์" เยี่ยมชม ศูนย์นวัตกรรมอาหารและบรรจุภัณฑ์ (FIN) จ.เชียงใหม่
“ดนุช ตันเทอดทิตย์" เยี่ยมชม ศูนย์นวัตกรรมอาหารและบรรจุภัณฑ์ (FIN) จ.เชียงใหม่
(4 พ.ย. 65) ที่ จ.เชียงใหม่ - ดร.ดนุช ตันเทอดทิตย์ เลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) และคณะ เข้าเยี่ยมชมศูนย์นวัตกรรมอาหารและบรรจุภัณฑ์ หรือ Food Innovation and Packaging Center (FIN) ณ อาคารสำนักงาน คณะอุตสาหกรรมเกษตร มหาวิทยาลัยเชียงใหม่ ต.แม่เหียะ อ.เมือง จ.เชียงใหม่ โอกาสนี้ ท่านดนุช ได้ร่วมรับฟังผลการดำเนินโครงการหนึ่งตำบล หนึ่งมหาวิทยาลัย หรือ U2T ที่ทาง FIN ได้รับผิดชอบในหลายตำบลของเชียงใหม่ พร้อมร่วมพูดคุยถึงผลสัมฤทธิ์ ผลกระทบ และข้อเสนอแนะต่างๆ เพื่อพัฒนาและปรับปรุงโครงการ U2T ในโอกาสต่อไป จากนั้นได้ร่วมรับฟังการบรรยายสรุปถึงภาพรวมของการทำงานและภารกิจของ FIN และเยี่ยมชมห้องปฏิบัติการ ผลงานการพัฒนาต่างๆ บริเวณอาคารสำนักงานฯ โดยมี รศ.ดร.ยุทธนา พิมลศิริผล ผู้อำนวยการศูนย์นวัตกรรมอาหารและบรรจุภัณฑ์ และคณะผู้บริหารร่วมให้การต้อนรับอย่างอบอุ่น
วันอังคารที่ 6 ธันวาคม 2565
ออมสินเตือนประชาชนต่อเนื่อง หลังมิจฉาชีพหลอกให้กดลิงก์ชวนกู้เงินระบาดหนัก
ขณะนี้ได้มีกลุ่มมิจฉาชีพแอบอ้างใช้ชื่อ "สินเชื่อGSBออมสิน" "My Mo ออมสิน" ตลอดทั้งใช้โลโก้ธนาคาร ส่งข้อความในรูปแบบลิงก์ SMS  Line หรือ Facebook เข้ามือถือของลูกค้าและประชาชนจำนวนมาก โดยใช้ข้อความเชิญชวนลักษณะกระตุ้นให้กดรับสิทธิหรือกดลิงก์เข้าไป
รายงานข่าวจากธนาคารออมสิน แจ้งว่า ขณะนี้ได้มีกลุ่มมิจฉาชีพแอบอ้างใช้ชื่อ "สินเชื่อGSBออมสิน" "My Mo ออมสิน" ตลอดทั้งใช้โลโก้ธนาคาร ส่งข้อความในรูปแบบลิงก์ SMS Line หรือ Facebook เข้ามือถือของลูกค้าและประชาชนจำนวนมาก โดยใช้ข้อความเชิญชวนลักษณะกระตุ้นให้กดรับสิทธิหรือกดลิงก์เข้าไป ทั้งนี้ ลิงก์ข้อความดังกล่าวไม่ใช่ของธนาคารออมสิน ขอให้ลูกค้าและประชาชนอย่าหลงเชื่อ ไม่กดลิงก์ และไม่เพิ่มเพื่อน หรือกรอกข้อความใดๆ เด็ดขาด เพิ่มความระมัดระวังมากยิ่งขึ้น และขอย้ำว่าธนาคารไม่มีนโยบายสอบถามข้อมูลส่วนบุคคลจากลูกค้าในสื่อสังคมออนไลน์ ทั้งนี้ ธนาคารจะดำเนินการเอาผิดทางกฎหมายในลักษณะดังกล่าวให้ถึงที่สุดต่อไป ขอให้ประชาชนติดตามข่าวสารตามช่องทางต่างๆ ของธนาคารออมสิน อาทิ เว็บไซต์ธนาคารออมสิน www.gsb.or..th แอปพลิเคชั่น MyMo , Social Media ช่องทาง GSB Society , GSB NOW หากผู้ใดพบพฤติกรรมเป็นที่น่าสงสัยไปในทางทุจริตหรือหลอกลวง ให้รีบแจ้งธนาคารทาง GSB Contact Center โทร.1115
วันอังคารที่ 6 ธันวาคม 2565
ดร.ดนุช ตันเทอดทิตย์ เลขานุการรัฐมนตรี อว. เปิดงาน MHESI Street Art จังหวัดกาญจนบุรี
ดร.ดนุช ตันเทอดทิตย์ เลขานุการรัฐมนตรี อว. เปิดงาน MHESI Street Art จังหวัดกาญจนบุรี
เมื่อวันเสาร์ที่ 29 ตุลาคม 2565 ที่ผ่านมา ณ ถนนคนเดินปากแพรก จังหวัดกาญจนบุรี - ดร.ดนุช ตันเทอดทิตย์ เลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานพิธีเปิด “กิจกรรม MHESI Street Art สร้างสรรค์ผลงานนวัตกรรมสู่อัตลักษณ์ท้องถิ่น” พร้อมด้วยนายชำนาญ ชื่นตา รองผู้ว่าราชการจังหวัดกาญจนบุรี ผศ.ดร.พจนีย์ สุขชาวนา อธิการบดีมหาวิทยาลัยราชภัฏกาญจนบุรี กล่าวต้อนรับ ผศ.จรายุทธ ประทีปวรกาญจน์ ผู้ช่วยอธิการบดี กล่าวรายงาน จัดโดยมหาวิทยาลัยราชภัฏกาญจนบุรี อว.ส่วนหน้า ประจำจังหวัดกาญจนบุรี และหน่วยงานภาคีเครือข่าย กิจกรรมดังกล่าวมีวัตถุประสงค์เพื่อสร้างความตระหนัก ความรู้ และความเข้าใจ รวมทั้งเป็นการส่งเสริมและสร้างโอกาสในการประชาสัมพันธ์และเผยแพร่ผลงานผ่านแนวคิดวิถีชีวิต และอัตลักษณ์ของท้องถิ่นสู่การท่องเที่ยวสร้างสรรค์ของจังหวัดกาญจนบุรี โดยมีคณะผู้บริหาร หัวหน้าส่วนราชการ แขกผู้มีเกียรติ และสื่อมวลชน เข้าร่วมกิจกรรมจำนวนมาก
ภาพผลงาน Street Art ในครั้งนี้คือ ภาพหัวจักรรถไฟพลังไอน้ำ C5623 อันเป็นที่มาของเรื่องราวเริ่มต้นประวัติศาสตร์สงครามโลกครั้งที่ 2 ( ณ บริเวณประตูเมืองเก่า) และ ภาพท้ายขบวนรถไฟ (ณ บริเวณวงเวียนวัดเทวสังฆาราม) เปรียบเสมือนถนนปากแพรกสายนี้ มีเรื่องราวประวัติศาสตร์ บุคคลสำคัญ วิถีชีวิตชุมชนอันเป็นเอกลักษณ์ ทั้งนี้ ได้รับการแนะนำจากศิลปินพื้นถิ่นในการให้ข้อเสนอแนะและแนวคิด ในการวาดภาพ Street Art ในครั้งนี้ และมหาวิทยาลัยราชภัฏกาญจนบุรี ได้รับความร่วมมือและการสนับสนุนอย่างดียิ่งจากชุมชน ภาคีเครือข่าย และหัวหน้าส่วนราชการในจังหวัดกาญจนบุรี ทำให้กิจกรรมนี้ประสบความสำเร็จอย่างดียิ่ง เป็นที่ภาคภูมิใจของชาวจังหวัดกาญจนบุรี
ภาพผลงาน Street Art ทั้ง 2 จุดที่ได้สร้างสรรค์ขึ้นนี้เป็นอีกหนึ่งสถานที่ท่องเที่ยวที่ได้รับความนิยมและชื่นชอบของนักท่องเที่ยว และจะเป็นสื่อประชาสัมพันธ์ที่ช่วยเพิ่มมูลค่า และช่วยเผยแพร่วิถีชีวิตและอัตลักษณ์ของชาวกาญจนบุรีให้กับนักท่องเที่ยวมาท่องเที่ยวที่จังหวัดกาญจนบุรีเพิ่มมากขึ้น เป็นการส่งเสริมการท่องเที่ยวและสามารถสร้างรายได้ให้กับพื้นที่ตามนโยบายของกระทรวง อว.
วันอังคารที่ 6 ธันวาคม 2565
สำนักงานสลากฯ มอบเงินรางวัลแก่ผู้โชคดี ถูกรางวัลสลากดิจิทัล งวด 1 ธ.ค.2565 จำนวน 16 ใบ เงินรางวัล 96 ล้านบาท
ผู้โชคดีที่ถูกรางวัลสลากดิจิทัลรางวัลที่ 1 งวด 1 ธันวาคม 2565 จำนวน 16 ใบ เงินรางวัล 96 ล้านบาท ได้เดินทางมาขึ้นเงินรางวัลที่สำนักงานสลากกินแบ่งรัฐบาล สนามบินน้ำ นนทบุรี ด้วยตัวเอง
เมื่อวันที่ 6 ธันวาคม 2565 นายพชร นธกิจไพศาล ผู้โชคดีที่ถูกรางวัลสลากดิจิทัลรางวัลที่ 1 งวด 1 ธันวาคม 2565 จำนวน 16 ใบ เงินรางวัล 96 ล้านบาท ได้เดินทางมาขึ้นเงินรางวัลที่สำนักงานสลากกินแบ่งรัฐบาล สนามบินน้ำ นนทบุรี ด้วยตัวเอง โดยได้รับเงินรางวัลสุทธิทั้งสิ้น 95,520,000 บาท และมีการหักค่าอากรแสตมป์ตามกฎหมายที่ 480,000 บาท
นายพชร นธกิจไพศาล ผู้โชคดีที่ถูกรางวัลสลากดิจิทัล 16 ใบ เปิดเผยความรู้สึกว่า รู้สึกดีใจอย่างมาก ซึ่งปกติตนได้ซื้อสลากกินแบ่งรัฐบาลประจำทุกงวดอยู่แล้ว โดยเลือกซื้อตามตัวเลขที่ชอบไม่ได้มีเลขเด็ดจากสำนักอะไร ส่วนจำนวนที่ซื้อแต่ละงวดก็ไม่แน่นอน ถ้างวดไหนมีเลขที่ชอบมากก็จะซื้อจำนวนมากหน่อย โดยเลือกซื้อเฉพาะสลากกินแบ่งฯ อย่างเดียว ไม่ได้เล่นหวยใต้ดิน
สำหรับการซื้อสลากดิจิทัลในงวดนี้ ตอนแรกคิดว่าจะไม่ซื้อแล้ว เพราะงวดที่ผ่านมาซื้อไปเยอะแต่ไม่ถูก แต่สุดท้ายก็อดใจไม่ไหว ในช่วงเช้าตอนพอเดินผ่านหิ้งพระเลยจุดธูปขอโชคขอลาภเสร็จแล้วก็กดซื้อสลากดิจิทัลจากแอพฯเป๋าตัง 16 ใบ ตั้งแต่วันที่ 17 พ.ย.ทันที ซึ่งพอรู้ว่าถูกก็ดีใจมากๆ
ส่วนแผนการใช้เงินรางวัลที่ได้รับนั้น ตนยังคงทำงานใช้ชีวิตเป็นปกติ แต่จะแบ่งเงินรางวัลที่ได้รับเป็น 3 ส่วน 1. บำรุงตัวเอง อาจจะซื้อบ้าน วางแผนอนาคตครอบครัว และกำลังจะแต่งงานเร็วๆ นี้ 2. ลงทุนเพื่อนำดอกผลไปใช้ประโยชน์เพื่อสังคม และดูแลครอบครัว ทั้งพ่อพี่น้องตามสมควร แต่ทุกคนยังต้องทำงานเหมือนเดิม และ 3. นำไปตอบแทนสังคมและศาสนา
ท้ายนี้ ขอฝากถึงประชาชนผู้รักการเสี่ยงโชค ขอให้เลือกซื้อสลากตามกำลังของตนเอง อย่าซื้อมากเกินไปจนทำให้ตัวเองเดือดร้อน เพราะการถูกรางวัลเป็นเรื่องของดวงและโชคชะตาโดยแท้ ซึ่งที่ผ่านมาตนก็ซื้อสลากและไม่ถูกรางวัลบ่อย แต่ก็ไม่ได้เดือดร้อนเพราะซื้อตามกำลังของตนเอง และยังขอฝากขอบคุณสำนักงานสลากกินแบ่งรัฐบาล ที่ได้จัดทำโครงการสลากดิจิทัลออกมา เพราะสามารถช่วยให้ประชาชนได้รับความสะดวกในการซื้อ ที่สำคัญสามารถเข้าถึงสลากใบละ 80 บาทได้จริง
วันอังคารที่ 6 ธันวาคม 2565
ไทยจับมือญี่ปุ่นพัฒนา 49 โครงการ ลดก๊าซเรือนกระจกได้ 2.62 แสนตันคาร์บอนไดออกไซด์ต่อปี คาด! เกิดเม็ดลงทุนกว่า 9.8 พันลบ.
ไทยจับมือญี่ปุ่นพัฒนา 49 โครงการ ลดก๊าซเรือนกระจกได้ 2.62 แสนตันคาร์บอนไดออกไซด์ต่อปี คาด! เกิดเม็ดลงทุนกว่า 9.8 พันลบ.
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 6 ธันวาคม 2565 ว่า ครม.รับทราบผลการดำเนินโครงการภายใต้กลไกเครดิตร่วม (Joint Crediting Mechanism : JCM) ซึ่งเป็นกลไกทวิภาคีที่ประเทศญี่ปุ่นได้ริเริ่มขึ้น เพื่อช่วยให้ประเทศที่มีความร่วมมือสามารถใช้เทคโนโลยีคาร์บอนต่ำในการทำโครงการลดก๊าซเรือนกระจก โดยสนับสนุนทางการเงินจากรัฐบาลญี่ปุ่น
โครงการต้นแบบ JCM ที่ไทยได้รับเงินทุนสนับสนุนจากญี่ปุ่นมีจำนวน 49 โครงการในไทย คิดเป็นมูลค่า 3,018 ล้านบาท ส่วนใหญ่เป็นโครงการประเภทการผลิตพลังงานหมุนเวียน จำนวน 26 โครงการ รองลงมาเป็นโครงการประเภทการเพิ่มประสิทธิภาพการใช้พลังงาน จำนวน 21 โครงการ และการผลิตพลังงานหมุนเวียนร่วมกับการเพิ่มประสิทธิภาพการใช้พลังงาน จำนวน 2 โครงการ คาดว่า จะก่อให้เกิดการลงทุนร่วมภายใต้กลไกเครดิตร่วม JCM มากกว่า 9,806 ล้านบาท มีหน่วยงานผู้รับทุนเป็นบริษัทเอกชนไทย จำนวน 45 แห่ง นอกจากนี้ ปริมาณก๊าซเรือนกระจกที่คาดว่าจะลดได้เท่ากับ 262,357 ตันคาร์บอนไดออกไซด์เทียบเท่าต่อปี
สำหรับโครงการต้นแบบ JCM ของไทยที่ขึ้นทะเบียนกับคณะกรรมการร่วม JCM แล้ว มีจำนวน 11 โครงการ ซึ่งถือเป็นโครงการลดก๊าซเรือนกระจกภายใต้กลไกเครดิตร่วม JCM มีปริมาณก๊าซเรือนกระจกที่คาดว่าจะลดได้เท่ากับ 58,096 ตันคาร์บอนไดออกไซด์เทียบเท่าต่อปี และมีโครงการที่ได้รับการรับรองปริมาณคาร์บอนเครดิตแล้ว จำนวน 5 โครงการ มีปริมาณคาร์บอนเครดิตเท่ากับ 4,032 ตันคาร์บอนไดออกไซด์เทียบเท่า โดยแบ่งปันคาร์บอนเครดิตเป็นของฝ่ายไทย 2,015 ตันคาร์บอนไดออกไซด์เทียบเท่า ฝ่ายญี่ปุ่น 2,017 ตันคาร์บอนไดออกไซด์เทียบเท่า
นางสาวรัชดา กล่าวด้วยว่า โครงการต้นแบบ JCM ที่ได้รับการสนับสนุนจากรัฐบาลญี่ปุ่นจะเป็นโครงการลดก๊าซเรือนกระจกภายใต้ JCM ก็ต่อเมื่อ ได้รับการขึ้นทะเบียนจากคณะรรมการร่วม JCM ซึ่งเอกสารที่ได้รับการขึ้นทะเบียน จะรายงานปริมาณก๊าซเรือนกระจกที่คาดว่าโครงการจะลดได้ มีหน่วยเป็นตันคาร์บอนไดออกไซด์เทียบเท่าต่อปี ส่วนปริมาณก๊าซเรือนกระจก ที่โครงการสามารถลดได้จริงจากการดำเนินงานเรียกว่า “คาร์บอนเครดิต” โดยคณะกรรมการร่วม JCM เป็นผู้ให้การรับรองคาร์บอนเครดิต และสัดส่วนคาร์บอนเครดิตที่จะแบ่งปันกันระหว่างฝ่ายญี่ปุ่นและฝ่ายไทย จะเป็นไปตามสัดส่วนของเงินสนับสนุนต่อเงินลงทุนทั้งหมดของโครงการ
วันอังคารที่ 6 ธันวาคม 2565
"สมศักดิ์" เผยเตรียมฉีดวัคซีนโควิดให้นักโทษทุกคน หลังกรมควบคุมโรคเตรียมมอบล็อตใหญ่ให้ ชี้ต้องถอดบทเรียนเหตุจลาจลเผาเรือนจำ
"สมศักดิ์" เผยเตรียมฉีดวัคซีนโควิดให้นักโทษทุกคน หลังกรมควบคุมโรคเตรียมมอบล็อตใหญ่ให้ ชี้ต้องถอดบทเรียนเหตุจลาจลเผาเรือนจำ แนะวางแผนป้องกันอย่าให้เกิดซ้ำ ทำงานห้ามหละหลวม พัฒนาให้ดีกว่าเดิม
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า สัปดาห์ที่ผ่านมา ตนและคณะ ได้เยี่ยมชม นิทรรศการของกรมราชทัณฑ์ กรณีถอดบทเรียนเหตุจลาจลและการเผาเรือนจำจังหวัดบุรีรัมย์และเรือนจำจังหวัดกระบี่ ซึ่งปัจจัยที่ก่อให้เกิดการก่อจลาจลของเรือนจำ เพราะความแออัด รวมถึงสถานการณ์การแพร่ระบาดของเชื้อไวรัสโควิด-19 ทำให้ผู้ต้องขังเกิดความตระหนก ตื่นกลัวและความเครียดของผู้ต้องขังที่กลัวการติดเชื้อ กลัวจะไม่ได้รับการรักษา และไม่ได้มีการแยกพื้นที่ชัดเจนระหว่างผู้ต้องขังป่วยและผู้ต้องขังปกติ นอกจากนี้เจ้าหน้าที่ส่วนใหญ่ไม่มีความรู้ความเข้าใจเกี่ยวกับโรคระบาด การป้องกัน และการปฏิบัติตน รวมทั้งยังขาดการสื่อสารทำความเข้าใจระหว่างเจ้าหน้าที่และผู้ต้องขัง ในเรื่องของการให้ความรู้ในขณะนั้น ซึ่งหลังจากนั้น กรมราชทัณฑ์ได้ถอดบทเรียนและดำเนินการแก้ไขปัญหาต่างๆ แล้ว เช่น การจัดทำมาตรฐานในการปฏิบัติงานด้านการควบคุมผู้ต้องขัง (SOPs) การสร้างระบบสืบสวนหาข่าวและเครือข่าย การซ้อมแผนเผชิญเหตุทุกไตรมาส
นายสมศักดิ์ กล่าวอีกว่า นอกจากนี้ กรมราชทัณฑ์ได้ตั้งคณะทำงานศึกษารูปแบบเรือนจำใหม่ที่สอดคล้องกับภารกิจงานราชทัณฑ์ในอนาคต โดยศึกษาจากรูปแบบเรือนจำของต่างประเทศและประยุกต์ให้เหมาะสมกับบริบทงานราชทัณฑ์ไทย แบ่งเป็น 2 ประเภท คือ 1. เรือนจำรูปแบบใหม่ เป็นเรือนจำรูปแบบวิทยาลัย ความมั่นคงปานกลาง ตอบสนองต่อภารกิจได้หลากหลาย และ 2. เรือนจำเฉพาะทาง เป็นเรือนจำที่ใช้แผนผังเรือนจำรูปแบบสนาม/ลานบ้าน ที่แยกพื้นที่ใช้สอยแต่ละแดนออกจากกันอย่างชัดเจน ขณะเดียวกันก็มีพื้นที่ส่วนกลางที่ผู้ต้องขังสามารถสลับเวลาการเข้าใช้งานได้ พร้อมปรับเป็นเรือนจำเฉพาะทางต่าง ๆ ได้ อาทิ เรือนจำอุตสาหกรรม เรือนจำกีฬา เรือนจำการศึกษา
"แม้ว่าขณะนี้สถานการณ์โควิดจะดีขึ้น แต่ผมก็ยังสั่งการให้กรมราชทัณฑ์ต้องติดตามสถานการณ์อย่างใกล้ชิดหาทางป้องกันอย่าหละหลวม อย่าให้เกิดปัญหาความวุ่นวายเหมือนอย่างเดิม จนนักโทษก่อการจราจลอีก ยารักษาโรค ยาฟ้าทะลายโจรต้องเตรียมให้พร้อมอย่าให้ขาด และขณะนี้ได้รับการประสานจากกรมควบคุมโรค ว่ามีวัคซีน โควิด-19 ประมาณ 2 แสนกว่าโดสที่จะมอบให้ ดังนั้นจะให้กรมราชทัณฑ์ฉีดวัคซีนให้ผู้ต้องขังทุกเรือนจำ จากนี้ในเรื่องของมาตรฐานการทำงานในเรือนจำต้องปฏิบัติตามหลักสากล และพัฒนาให้ดีขึ้นกว่าเดิมอีก ทุกอย่างต้องโปร่งใสและตรวจสอบได้" นายสมศักดิ์ กล่าว
วันอังคารที่ 6 ธันวาคม 2565
รฟท. ขอแสดงความเสียใจอย่างสุดซึ้ง พร้อมดูแลเยียวยาเจ้าหน้าที่และครอบครัวเจ้าหน้าที่ผู้เสียชีวิต
จากเหตุระเบิดขณะกำลังเก็บกู้รถพ่วงตกราง ระหว่างสถานีคลองแงะ - ปาดังเบซาร์
เมื่อวันที่ 6 ธันวาคม 2565 เวลาประมาณ 06.24 น. การรถไฟแห่งประเทศไทย (รฟท.) กระทรวงคมนาคม ได้รับรายงานเกิดเหตุระเบิดบริเวณ สทล.ที่ 955/4-8 ระหว่างสถานีคลองแงะ - ปาดังเบซาร์ อ.สะเดา จ.สงขลา ขณะเจ้าหน้าที่รฟท. 7 ราย กำลังเข้าปฏิบัติงานเก็บกู้ขบวนรถสินค้าคอนเทนเนอร์บรรทุกยางพารา ที่ 707 (หาดใหญ่ - ปาดังเบซาร์) ตกรางเมื่อวันก่อน
เบื้องต้นได้รับรายงานมีเจ้าหน้าที่ผู้ได้รับบาดเจ็บเล็กน้อย 4 ราย ซึ่งได้ส่งตัวเข้าพักรักษาที่โรงพยาบาลสะเดาแล้ว ประกอบด้วย นายนพดล ปานมา หัวหน้าช่างแขวงสารวัตรรถจักรทุ่งสง นายดีเด่น คงสม หัวหน้าช่างแขวงสารวัตรรถจักรหาดใหญ่ นายฉัตรชัย นิตรจรานนท์ ลูกจ้างแขวงรถจักรหาดใหญ่ และนายธีรพงศ์ หนูคง ลูกจ้างแขวงรถจักรหาดใหญ่ และมีผู้เสียชีวิต 3 ราย ซึ่งทราบชื่อเบื้องต้นคือ นายภูมิพันธ์ เพชรสุก ผู้ช่วยสารวัตรแขวงรถจักรหาดใหญ่ นายยิ่งศักดิ์ ชุมตรี ลูกจ้างแขวงรถจักรหาดใหญ่ และนายนวฤทธิ์ สุวรรณชาตรี ลูกจ้างแขวงรถจักรหาดใหญ่ โดยขณะนี้ฝ่ายความมั่นคงอยู่ระหว่างการตรวจค้นเพิ่มเติมซึ่งได้มีการกันพื้นที่ห้ามไม่ให้ผู้เกี่ยวข้องเข้าในพื้นที่เกิดเหตุอย่างเด็ดขาด
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่ารฟท. ขอแสดงความเสียใจอย่างสุดซึ้งต่อพนักงานรวมถึงครอบครัวผู้ปฏิบัติหน้าที่ในเหตุครั้งนี้ โดยรฟท. พร้อมให้ความช่วยเหลือ เยียวยาผู้ได้รับผลกระทบอย่างเต็มกำลังตามระเบียบของรฟท. เพื่อบรรเทาความเดือดร้อนแก่ครอบครัวผู้ได้รับบาดเจ็บและเสียชีวิต ซึ่งในเบื้องต้นตนได้มอบเงินช่วยเหลือเป็นการส่วนตัวให้แก่เจ้าหน้าที่และครอบครัวผู้ปฏิบัติหน้าที่ พร้อมทั้งสั่งการให้กองพนักงานสัมพันธ์และสวัสดิการ ฝ่ายทรัพยากรบุคคล และฝ่ายการช่างโยธา ติดต่อให้ความช่วยเหลือกับครอบครัวเป็นการเร่งด่วน
นอกจากนี้ รฟท. ได้ประสานขอความร่วมมือกับหน่วยงานฝ่ายความมั่นคง ในการเข้าเร่งตรวจสอบพื้นที่เพื่อหาสาเหตุจากการเกิดเหตุครั้งนี้ ตลอดจนเพิ่มความเข้มงวดการดูแลรักษาความปลอดภัยต่อพนักงานผู้ปฏิบัติหน้าที่ในพื้นที่ ตลอดจนประชาชนผู้โดยสารที่เข้ามาใช้บริการเพื่อให้เกิดความปลอดภัยและความเชื่อมั่นสูงสุดในการเดินทาง
วันอังคารที่ 6 ธันวาคม 2565
“กรุงไทย”สนับสนุนผู้พิการทางสายตาเข้าถึงบริการทางการเงิน ลดความเหลื่อมล้ำ สร้างคุณภาพชีวิตที่ดีขึ้นอย่างยั่งยืน
ธนาคารกรุงไทยมุ่งมั่นพัฒนาเทคโนโลยีและนวัตกรรมทางการเงิน ยกระดับผลิตภัณฑ์และบริการทางการเงินตอบโจทย์ความต้องการของลูกค้าทุกกลุ่ม ส่งเสริมการเข้าถึงบริการทางการเงินขั้นพื้นฐานของประชาชนทุกกลุ่มอย่างทั่วถึง เท่าเทียม และปลอดภัย ลดความเหลื่อมล้ำ
ธนาคารกรุงไทย มุ่งมั่นพัฒนาเทคโนโลยีและนวัตกรรมทางการเงิน ยกระดับผลิตภัณฑ์และบริการทางการเงินตอบโจทย์ความต้องการของลูกค้าทุกกลุ่ม ส่งเสริมการเข้าถึงบริการทางการเงินขั้นพื้นฐานของประชาชนทุกกลุ่มอย่างทั่วถึง เท่าเทียม และปลอดภัย ลดความเหลื่อมล้ำ ขับเคลื่อนเศรษฐกิจและสังคมไทยให้เติบโตไปพร้อมกันอย่างยั่งยืน ตามแนวทาง การธนาคารเพื่อความยั่งยืน (Sustainable Banking)
ธนาคารได้กำหนดนโยบายและแนวทางการดำเนินงาน ส่งเสริมให้ผู้พิการได้รับบริการทางการเงินอย่างทั่วถึง โดยมุ่งมั่นพัฒนาและยกระดับการให้บริการแก่ผู้พิการอย่างสม่ำเสมอ รวมถึงสนับสนุนให้ผู้พิการทางสายตา สามารถเข้าถึงธุรกรรมทางการเงินได้อย่างสะดวกยิ่งขึ้น ซึ่งเป็นไปตามมาตรฐานแนวปฏิบัติขั้นพื้นฐาน สำหรับการให้บริการทางการเงินแก่ลูกค้าผู้พิการทางสายตาอย่างเป็นธรรมของสมาคมธนาคารไทย ตอบโจทย์กรอบเป้าหมายการพัฒนาอย่างยั่งยืน (SDGs) ของ UNDP ในด้านการลดความเหลื่อมล้ำในสังคม (Reduce Inequality) หรือ Goal ที่ 10 โดยอำนวยความสะดวกในการเปิดบัญชีธนาคาร และการยืนยันตัวตน ดังนี้
• การยืนยันตัวตน
1. อำนวยความสะดวกให้ผู้พิการทางสายตา ใช้บัตรประชาชนเปิดบัญชีและทำธุรกรรมการเงินได้เช่นเดียวกับลูกค้าทั่วไป เพื่อตรวจสอบความถูกต้อง และความเป็นปัจจุบันของข้อมูล ผ่านการตรวจสอบสถานะบัตรประจำตัวประชาชนแบบอเนกประสงค์ทางอิเล็กทรอนิกส์ของหน่วยงานภาครัฐ
2. ในกรณีที่บัตรประชาชนไม่สามารถ Dip Chip ได้ ลูกค้าสามารถใช้เอกสารอื่นประกอบ เช่น ทะเบียนบ้าน ใบขับขี่ หนังสือเดินทาง หรือบัตรประจำตัวคนพิการ
• การใช้พยานในการเปิดบัญชี
1. อำนวยความสะดวกให้กับผู้พิการทางสายตา โดยให้พนักงานเป็นพยานให้ สำหรับกรณีที่ ผู้พิการไม่สะดวกนำพยานมาเอง ซึ่งพิจารณาตามความประสงค์ของลูกค้าเป็นหลัก
2. หากผู้พิการทางสายตาไม่สามารถเขียนหนังสือหรือลงลายมือชื่อ ธนาคารจะพิจารณาเลือกใช้วิธีการอย่างหนึ่งอย่างใดทดแทนการลงลายมือชื่อ เช่น การพิมพ์ลายนิ้วมือ หรือ ทำแกงได (รอยกากบาท หรือรอยขีดเขียน ซึ่งบุคคลทำลงในเอกสารแทนลายมือชื่อ) หรือ ใช้ตราประทับ โดยให้พยานฝั่งใดก็ได้เป็นพยานรับรองรวมสองคน
ธนาคารกรุงไทย ให้ความสำคัญกับการส่งเสริมคุณภาพชีวิตที่ดีให้กับผู้พิการทุกกลุ่ม ทั้งด้านการจ้างงาน การพัฒนาอาชีพ เพื่อให้ผู้พิการมีรายได้พึ่งพาตนเองได้ และสนับสนุนการเข้าถึงบริการทางการเงินผ่านสาขา และแอปพลิเคชัน Krungthai NEXT ที่มีฟังก์ชั่นการใช้งานสำหรับผู้พิการทางสายตา เพื่อขับเคลื่อนให้ทุกภาคส่วนเติบโตไปพร้อมกันอย่างยั่งยืน ตามวิสัยทัศน์ “กรุงไทย เคียงข้างไทย สู่ความยั่งยืน”
วันอังคารที่ 6 ธันวาคม 2565
คณะรัฐมนตรีรับทราบคำสั่งมอบหมายงานรัฐมนตรีประจำสำนักนายกรัฐมนตรี (นายธนกร วังบุญคงชนะ)
คณะรัฐมนตรีรับทราบคำสั่งมอบหมายงานรัฐมนตรีประจำสำนักนายกรัฐมนตรี (นายธนกร วังบุญคงชนะ)
วันที่ 6 ธันวาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า คณะรัฐมนตรีมีมติรับทราบคำสั่งสำนักนายกรัฐมนตรี ที่ 307/2565 เรื่องแก้ไขเพิ่มเติมคำสั่งมอบหมายและมอบอำนาจให้รองนายกรัฐมนตรี รัฐมนตรีประจำสำนักนายกรัฐมนตรี ปฏิบัติราชการแทนนายกรัฐมนตรี ดังนี้ มอบหมายและมอบอำนาจรัฐมนตรีประจำสำนักนายกรัฐมนตรี (นายธนกร วังบุญคงชนะ) ให้สั่งและปฏิบัติราชการแทนนายกรัฐมนตรีได้แก่ กรมประชาสัมพันธ์ และมอบหมายให้กำกับรัฐวิสาหกิจ ได้แก่ บริษัท อสมท จำกัด (มหาชน)
พร้อมกันนี้ คณะรัฐมนตรีมีมติรับทราบคำสั่ง สำนักนายกรัฐมนตรี ที่ 309 /2565 เรื่อง แก้ไขเพิ่มเติมคำสั่งมอบหมายให้รองนายกรัฐมนตรี และรัฐมนตรีประจำสำนักนายกรัฐมนตรีปฏิบัติหน้าที่ประธานกรรมการ รองประธานกรรมการ และกรรมการในคณะกรรมการต่าง ๆ ตามกฎหมายและระเบียบสำนักนายกรัฐมนตรีตามที่ได้มีคำสั่งสำนักนายกรัฐมนตรี มอบหมายให้รัฐมนตรีประจำสำนักนายกรัฐมนตรี (นายธนกร วังบุญคงชนะ) ปฏิบัติหน้าที่ประธานกรรมการ รองประธานกรรมการ และกรรมการในคณะกรรมการต่าง ๆ ตามกฎหมาย และระเบียบสำนักนายกรัฐมนตรี ดังนี้
1 มอบหมายให้ปฏิบัติหน้าที่รองประธานกรรมการ และกรรมการในคณะกรรมการต่าง ๆ ที่จัดตั้งขึ้นตามกฎหมาย ดังนี้ กรรมการในคณะกรรมการยุทธศาสตร์ด้านการพัฒนาจังหวัดชายแดนภาคใต้ กรรมการในคณะกรรมการป้องกันและปราบปรามยาเสพติด
2.มอบหมายให้ปฏิบัติหน้าที่รองประธานกรรมการและกรรมการในคณะกรรมการต่าง ๆ ที่จัดตั้งขึ้นตามระเบียบสำนักนายกรัฐมนตรี ดังนี้ รองประธานกรรมการในคณะกรรมการประชาสัมพันธ์แห่งชาติ รองประธานกรรมการในคณะกรรมการจัดการเรื่องราวร้องทุกข์ รองประธานกรรมการ คนที่ 2 ในคณะกรรมการเพื่อการพัฒนาที่ยั่งยืน รองประธานกรรมการ คนที่ 1 ในคณะกรรมการสร้างเสริมกิจการเพื่อสังคมแห่งชาติ รองประธานกรรมการ คนที่ 1 ในคณะกรรมการส่งเสริมและพัฒนาองค์กรภาคประชาสังคม ทั้งนี้ ตั้งแต่วันที่ 6 ธันวาคม 2565 เป็นต้นไป
วันอังคารที่ 6 ธันวาคม 2565
อว. จัดเสวนาซีรีย์ประวัติศาสตร์ กรุงรัตนโกสินทร์ ครั้งที่ 3 “ก้าวย่างที่มั่นคง กำเนิดกรุงรัตนโกสินทร์”
อว. จัดเสวนาซีรีย์ประวัติศาสตร์ กรุงรัตนโกสินทร์ ครั้งที่ 3 “ก้าวย่างที่มั่นคง กำเนิดกรุงรัตนโกสินทร์”
วันที่ 10 พฤศจิกายน 2565 ณ ห้องแถลงข่าว ชั้น 1 อาคารพระจอมเกล้า สป.อว./ “ธัชชา” วิทยสถานสังคมศาสตร์ มนุษยศาสตร์และศิลปกรรมศาสตร์แห่งประเทศไทย จัดเสวนาวิชาการซีรีย์กรุงรัตนโกสินทร์ ครั้งที่ 3 ในหัวข้อ “ก้าวย่างที่มั่นคง กำเนิดกรุงรัตนโกสินทร์” โดยมี ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) กล่าวเปิดงาน นอกจากนั้นยังมีการอภิปรายจากผู้ทรงคุณวุฒิในหัวข้อ “ก่อร่างสร้างกรุงรัตนโกสินทร์” โดย รองศาสตราจารย์ ดร.ปรีดี พิศภูมิวิถี คณะศิลปะศาสตร์ มหาวิทยาลัยมหิดล หัวข้อ “ปัญญาชนสยามยามสร้างกรุง” โดย ผู้ช่วยศาสตราจารย์ ปรัชญา ปานเกตุ สาขาวิชาภาษาไทย คณะมนุษยศาสตร์และสังคมศาสตร์ มหาวิทยาลัยราชภัฏเพชรบุรี
รมว.อว. กล่าวว่า เรื่องประวัติศาสตร์ โบราณคดีเป็นเรื่องที่สำคัญ แต่คนสมัยนี้จะมองเป็นเพียงแค่วิชาหนึ่ง ซึ่งแท้จริงแล้วเรื่องเหล่านี้มีคุณค่าอย่างมาก เพราะจะนำมาซึ่งการตีความปัจจุบัน ความคิดว่าจะเดินต่อไปอย่างไรในอนาคต คนที่จะสามารถคิด ตีความ เข้าใจปัจจุบันได้ดี ไม่ใช่คนที่มีแต่ปัจจุบัน แต่ต้องเป็นคนที่มีประวัติศาสตร์ และนำมาต่อยอด เป้าหมายอุดมคติ ก็คือ “อดีต อนาคต ปัจจุบัน ต้องกลมกลืนไปด้วยกัน” ในอดีตแต่ก่อน เมื่อลองศึกษาให้ดีจะพบว่ามีเรื่องของวิทยาศาสตร์ต่าง ๆ ซ่อนอยู่มากมาย เช่น คนสมัยก่อนสามารถดูระดับน้ำเจ้าพระยา แล้วบอกได้ว่าปีนี้ปลาอะไรจะมาก ปลาอะไรจะหาไม่ได้ เป็นต้น การฟังเสวนาซีรีย์ประวัติศาสตร์ให้ได้ประโยชน์ คือ การฟังแล้วคิดต่อ